વિદ્યાર્થિનીએ તાલુકા પોલીસમાં ફરિયાદ નોંધાવી હતી કે તે 2014થી 2016માં વેમાલીના અંબે વિદ્યાલયમાં ધોરણ 8થી 10માં એમએસ હોસ્ટેલમાં રહીને અભ્યાસ કરતી હતી, ત્યારે રોજ બપોરે 2થી 4 નિરજ સંજય પટેલ (રહે, દિપીકા સોસા.કારેલીબાગ) સ્કૂલમાં જ અંગ્રેજીનાં ટ્યૂશન ચલાવતો હતો. એક દિવસ તે ક્લાસમાં એકલી જ હતી, ત્યારે નિરજ તેની પાસે આવ્યો હતો અને તેને પકડીને તેની સાથે શારીરિક છેડછાડ કરી હતી. તેણે બંને ખભા બ્લેકબોર્ડ પાસે દબાવીને બીભત્સ માંગણી કરી શારીરિક સબંધોમાં કેમ આગળ વધતી નથી તેમ જણાવ્યું હતું. જો કે વિદ્યાર્થિનીએ પોલીસ ફરિયાદની ધમકી આપતાં તે જતો રહ્યો હતો. વિદ્યાર્થિનીએ તેની બહેનપણીને આ ખરાબ વર્તનની વાત કરતાં તેણે હવેથી આપણે ક્લાસમાંથી વહેલા નિકળી જઇશું તેમ જણાવ્યું હતું. જો કે ત્યારબાદ વિદ્યાર્થિનીનો નંબર નિરજ પાસે હતો પણ આ ફોન વિદ્યાર્થિનીના મામા તુષાર પાસે રહેતો હતો, નિરજે આ મોબાઇલ વિદ્યાર્થિની પાસે હશે તેમ માની વોટ્સએપ પર સતત મેસેજ કર્યા હતા. જેથી મામા તુષાર અને મિત્રોએ નિરજને માર માર્યો હતો.